OBAVIJEST



# Poštovani roditelji,

kao što vam je poznato od **11. svibnja 2020. godine (ponedjeljak)** postoji

mogućnost dolaska učenika na nastavu u školu u skladu s uputama **Kriznog stožera RH**, iz kojih izdvajamo dijelove.

Epidemiološka situacija i preporuke još uvijek ne dozvoljavaju da nastava počinje normalno za sve, već samo za učenike od **1. do 4.** razreda osnovne škole.

**Ukoliko ne bude djece koja će pohađati nastavu u školi, nastava će se i dalje odvijati samo virtualno za sve.**

Prema preporukama **Hrvatskog zavoda za javno zdravstvo** moguć je dolazak za sljedeće učenike:

1. ako su **oba roditelja zaposlena** i kad ne **postoji mogućnost drugačijeg zbrinjavanja djeteta** u vrijeme dok su roditelji na poslu
2. moguć je dolazak na nastavu ako dijete **nema kroničnih bolesti**

(respiratorne, kardiovaskularne, dijabetes, maligne bolesti,imunodeficijencija, veća tjelesna/motorička oštećenja)

1. također, dijete može dolaziti na nastavu ako **niti jedan od ukućana** s kojima dijete boravi ili osobe s kojima je dijete u svakodnevnom kontaktu **nemaju kroničnih bolesti**
2. može na nastavu ako **niti jedan od ukućana** s kojima dijete boravi ili osobe s kojima je dijete u svakodnevnom kontaktu, **nisu u samoizolaciji ili karanteni i nisu u povećanom riziku zaraze virusom Covid -19**

## dijete nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti poput gripe ili prehlade

**Da je tome tako, roditelji (pod kaznenom odgovornošću) potpisuju Izjavu.**

## Važno je još jednom posebno istaknuti da se ovdje radi o iznimnim situacijama kada dijete može doći u školu, te da je preporuka da i dalje djeca prate nastavu od kuće.

U slučaju da dijete ispunjava sve gore navedene uvjete i roditelji žele da dolazi na nastavu u školu, jedan od roditelja (ukoliko roditelji žive zajedno ili oba roditelja ukoliko ne žive zajedno a imaju zajedničko skrbništvo nad djetetom) **MORA POTPISATI PISANU IZJAVU** da su ispunjeni svi gore navedeni uvjeti da bi dijete moglo pohađati nastavu, te da će se ono u školi pridržavati svih propisanih epidemioloških mjera koje se odnose na boravak djeteta u školi.

# Posebno napominjemo:

* + potpisujući izjavu roditelj prihvaća odgovornost za vrijeme boravka djeteta u školi.
  + škola se obvezuje pridržavanja svih navedenih uvjeta o radu sukladno preporukama **Hrvatskog zavoda za javno zdravstvo**

## Kad su roditelji odlučili da će njihovo dijete dolaziti u školu na nastavu, potrebno je pridržavati se sljedećih mjera odnosno uputa:

* roditeljima je zabranjen ulazak u školu.
* u formiranu grupu koja će početi s radom **11. svibnja**, ne može se naknadno uvrstiti nijedno dijete (ova mjera je sigurno na snazi do **24. svibnja).**
* dijete mora doći u školu u pratnji odrasle osobe - dovodi ga po mogućnosti **ISTA osoba iz kućanstva** (ili se izmjenjuju dvije osobe) čija mogućnost zaraze **COVIDOM - 19 najmanja.**
* dijete ne smije u školu dovoditi **osoba koja spada u rizičnu skupinu**.
* **ista/e osoba/e dolaze po dijete** u dogovoreno vrijeme kad završi nastava
* roditelji se **ne smiju okupljati na ulazu u školu**.

**Predmeti u 1., 2., i 3. razredu** engleski jezik i vjeronauk i dalje će se odvijati online.

**Predmeti u 4. razredu** engleski jezik, njemački jezik, vjeronauk i glazbena kultura i dalje će se odvijati online.

**Nastava iz TZK** će se izvoditi putem vježbi oblikovanja i laganih aktivnosti uvijek po mogućnosti na otvorenome.

## Djeca će provesti u školi maksimalno 3 do 4 sata.

**Još nekoliko napomena:**

Molimo roditelje koji su se odlučili da će poslati djecu u školu na nastavu, pročitaju *EPIDEMIOLOŠKE MJERE ZAŠTITE OD ZARAZE VIRUSOM COVID-19 ZA DJECU KOJA ĆE DOLAZITI NA NASTAVU U ŠKOLU NAKON 10. SVIBNJA I ZA*

*RODITELJE TE DJECE* koje su objavljene na web stranici škole.

Nastava za djecu koja ostaju kod kuće i dalje će se odvijati putem TV i komunikacijskih kanala koje su uspostavile njihove učiteljice, odnosno virtualno.

Ukoliko ne bude djece koja će pohađati nastavu u školi, nastava će se i dalje odvijati samo virtualno za sve.

O svim drugim detaljima organizacije nastave, mjerama dolaska u školu, boravka u školi, odlaska iz škole, prijave djece za nastavu u školi i potpisivanje izjave bit ćete obaviješteni u tjednu od 5. do 8. svibnja.

Ravnatelj škole